Národný informačný systém podpory výskumu a vývoja v SR   – prístup k elektronickým informačným zdrojom 
NISPEZ

Online Information Conference 2010
správa zo zahraničnej služobnej cesty 61/2010 a 62/2010

1. Účastník ZPC:

•	PhDr. Mária Žitňanská, odborný garant aktivity 1.1 NISPEZ, Námestník pre knižnično-informačnú činnosť; Odbor vzťahov s verejnosťou; 
Centrum vedecko-technických informácií SR, Lamačská cesta 8/A, 811 04 Bratislava;
aktívna znalosť – anglický jazyk;

•	Mgr. Michal Sliacky, odborný pracovník projektu NISPEZ;
Centrum vedecko-technických informácií SR, Lamačská cesta 8/A, 811 04 Bratislava;
aktívna znalosť – anglický jazyk.

2. Zahraničná pracovná cesta:

Miesto:		
Spojené kráľovstvo Veľkej Británie a Severného Írska
Grand Hall & Conference Centre, Olympia, Londýn
 
Termín a trvanie: 
30. november – 2. december 2010

Účel cesty:
Účasť na podujatí „Online Information Conference 2010“. Podujatie zahŕňa účasť na odbornej konferencii, účasť na odborných seminároch a účasť na výstave o profesionálnych informačných zdrojoch.

Náklady na cestu hradí:
Všetky náklady spojené s účasťou na podujatí je možné 100% hradiť z projektu NISPEZ.

3. Rámcový program pobytu:

29. 11. 2010          	10.00 hod. 			odchod z Bratislavy (SK)
                              	12.00 hod. 	                   	príchod do Londýna (GB) 
30. 11. 2010        	9.30 hod. – 17.30 hod.	odborný program
1. 12. 2010		9.30 hod. – 17.30 hod.	odborný program
2. 12. 2010		9.30 hod. – 14.00 hod. 	odborný program
			18.00 hod.			odchod z Londýna (GB)
			24.00 hod.			príchod do Bratislavy (SK)

4. Stručný priebeh rokovaní:

Online Information 2010 je celosvetový míting, ktorý sa viaže na informačný priemysel. Koná sa raz ročne, zúčastní sa ho viac než 9000 návštevníkov z celého sveta, svoje produkty a služby vystavuje viac než 200 firiem a spoločností pôsobiacich na v segmente profesionálnych elektronických informačných zdrojov. Objektívne ho možno považovať za najvýznamnejšie podujatie svojho druhu v Európe.

Štruktúra podujatia je nasledovná, jednotlivé akcie sa konali paralelne v Olympia Conference Centre:

•	Za najvýznamnejšiu časť Online Information je však považovaná Online Information Conference. Paralelne – počas celého dňa bežali vždy tri prednášky v troch rôznych prednáškových sálach. Boli tematicky rozdelené na sekciu 1 – sekciu 3.  
Tematické zamerania celého podujatia konferencie možno zaradiť do 6 hlavných okruhov. Tie zahŕňajú všetky súčasné aspekty elektronických informačných zdrojov:

o	Content Managemnet
o	Search Solutions
o	Social Media
o	ePublishing Solutions
o	Content Resources
o	Library Management

Vzhľadom k tomu, že ide o veľké množstvo prednášok – pre odborný program konferencie: viď príloha č. 2, kde je možné nájsť názvy prednášok, prednášateľov a časový harmonogram. 

•	Ďalším prínosom podujatia je program odborných seminárov, ktoré sa konajú paralelne; viď:
http://www.online-information.co.uk/online2010/visiting/seminars_2010.html

•	Okrem konferencie a seminárov bola súčasťou podujatia a výstava firiem informačného priemyslu.

Účastníci tejto ZPC sa jednotlivých podujatí zúčastňovali podľa uváženia a profesijného záujmu.  

Určenie podujatia: 

Online Information Conference 2010 je podujatie určené pre odborných pracovníkov a manažérov vedeckých, akademických, ale aj verejných knižníc, pre vydavateľov elektronického vedeckého obsahu, pre vedecko-výskumných pracovníkov, VŠ pedagógov, študentov a špecialistov v oblasti IKT a pod. 

Účastníci podujatia: 

Viď príloha č. 1. 

Organizačný a programový výbor: 

Podujatie organizuje spoločnosť Incisive Media. Viac, viď: 
http://www.online-information.co.uk/online2010/information/contact.html

5. Odporúčané závery a význam účasti:
Význam účasti odborných pracovníkov projektu NISPEZ na podujatí „Online Information Conference 2010“ možno vidieť v niekoľkých rovinách:
 
•	Jednou je neustála potreba vzdelávania, dopĺňania a rozširovania si poznatkov v oblasti elektronických informačných zdrojov a digitálnych dokumentov, obsahov a manažmentu vedeckého obsahu. Pre odborných pracovníkov pracujúcich so sprístupňovaním e-zdrojov je potrebné poznať problematiku vzniku, uchovávania a sprístupňovania e-zdrojov v čo najširších súvislostiach. Je potrebné byť informovaný o novinkách, ktoré každoročne predstavujú vydavatelia vedeckého obsahu, o tom, ako skúsenosti má s e-zdrojmi akademická obec, o tom, aké sú novinky a trendy pre oblasť hodnotenia vedy a výskumu, o tom, akým vývojom sa uberajú systémy pre vyhľadávanie informácií a kam až pokročili nadstavbové nástroje, ktoré sa snažia stále viac a viac uľahčiť používateľom akúkoľvek prácu s EIZ. Súčasťou takého vzdelávania sú aj ukážky nových technológií, platforiem pre využívanie databáz, informácie o stratégiách a postupoch vyhotovovania  rešerší, vyhľadávania informácií atď.

•	V ďalšom rade má účasť na konferencii aj sociálny rozmer, ktorý ponúka nevšednú príležitosť pre stretnutie sa a komunikáciu s množstvom odborníkov a informačných pracovníkov pracujúcich s EIZ, získaní nových – aktuálnych informácií pre oblasť e-zdrojov, podelení sa so skúsenosťami, poznatkami a pod.
 
•	Taktiež je to príležitosť pre neformálne stretnutia s dodávateľmi EIZ projektu NISPEZ; stretnutia s obchodnými zástupcami vydavateľov elektronického obsahu, producentmi databáz Thomson Reuters, Proquest a pod.

•	Účasť na odbernej výstave je príležitosťou na množstvo priamych stretnutí so zástupcami veľkých svetových vydavateľov produkujúcich vedecký obsah ako napr. Elsevier, Willey, Springer a mnoho ďalších.

•	Možnosť účasti na vysokoodborných prednáškach jednak v v rámci konferencie ako aj možnosť výberu odborných seminárov zameraných na problematiku najnovších možností využívania a prístupu k informáciám. Semináre predstavujú príležitosť pre získavania poznatkov menej formálnymi a viac osobnejšími spôsobmi. Menší počet účastníkov zaručuje, že ostáva aj priestor na diskusiu, otázky a pod.

6. Prehľad prinesenej dokumentácie a miesto jej uloženia:

zborník z konferencie (2 exempláre):
Online Information 2010 : Proceedings : 30 November – 2 December 2010, Olympia Grand Hall & Conference Centre, London, UK / Proceedings Editor Catherine Turner ; Londýn, 2010. - ISBN 1-900239 914.

miesto uloženia: 
Centrum vedecko-technických informácií SR, príručné knižnice účastníkov ZPC. 

7. Osobitne vyhodnotený očakávaný prínos ZPC:

Získanie najnovších poznatkov z oblasti elektronických informačných zdrojov (EIZ) účasťou na odborných seminároch, vedeckej konferencii a firemných výstavách. Zároveň ide o podujatie, na ktorom sa pravidelne zúčastňujú zástupcovia konzorciálnych nákupov EIZ aj z regiónu EÚ, v ktorom pôsobia aj dodávatelia EIZ NISPEZ (Thomson Reuters, EBSCO, SUWECO CZ, AiB).
Podujatie ponúka priestor osobných stretnutí a diskusií – jednak s dodávateľmi EIZ projektu NISPEZ, ale aj so všetkými vydavateľmi týchto EIZ, zároveň aj so zástupcami konzorcií z iných krajín. Účasť odborného pracovníka spolu s odborným garantom aktivity 1.1 projektu NISPEZ možno považovať za vhodnú. 
CVTI SR ako riešiteľ projektu NISPEZ považuje hodnotenie efektívnosti využívania EIZ za ťažiskovú etapu projektu. Stretnutia s vydavateľmi a dodávateľmi EIZ môžu napomôcť odborným riešiteľom projektu získať podklady a vedomosti pre rozhodnutia ako ďalej optimalizovať portfólio EIZ, resp. ho prehodnotiť, navrhnúť zmeny, napr. zmeny skladby oprávnených používateľov a pod.
Dôležitým momentom účasti je aj získanie nového pohľadu na publicitu EIZ a spôsoby ich prezentácie – vydavateľstvá majú dlhoročné skúsenosti s publicitou svojich produktov – EIZ.

8. Spôsob zverejnenia výsledkov ZPC, prenos získaných informácií:

Táto správa zo ZPC bude zverejnená na intranete CVTI SR v sekcii správ zo služobných ciest ako aj na webovej stránke Ministerstva školstva, vedy, výskumu a športu SR http://www.minedu.sk/.

Súhlasím so zverejnením správy na internete

Správu vypracovali: Žitňanská, Sliacky

Dátum:   
6. december 2010

Podpisy účastníkov služobnej cesty:

PhDr. Mária Žitňanská 		
v. r.

Mgr. Michal Sliacky	 		
		v. r.

Správu zo ZPC schválil:

prof. RNDr. Ján Turňa, CSc. 		
		   v. r.  

Zoznam príloh:	

Príloha č. 1 – zoznam účastníkov Online Information Conference 2010
Príloha č. 2 – program Online Information Conference 2010